pythainlp/thai-wiki-dataset-v3 huggingface dataset:
โอรังอัซลี

โอรังอัซลี (Orang Asli, ) เป็นชนพื้นเมืองกลุ่มน้อยในประเทศมาเลเซีย และถือเป็นผู้อยู่อาศัยกลุ่มแรกสุดของมาเลเซียคาบสมุทร
ข้อมูลจากปี 2010 มีประชากรของประเทศมาเลเซียเป็นโอรังอัซลีอยู่ที่ 0.6% หรือราว 180,000 คน โอรังอัซลีถือเป็นกลุ่มคนหนึ่งในบรรดากลุ่มชาติพันธุ์ของมาเลเซีย ซึ่งยังรวมถึงชาวมลายู, ชาวจีน, ชาวอินเดีย และโอรังอาซัลในซาบะฮ์และซาราวัก นอกจากนี้ โอรังอัซลียังมีสถานะพิเศษที่กฎหมายของมาเลเซียให้การรับรอง
==อ้างอิง==
===บรรณานุกรม===
Orang Asli Now: The Orang Asli in the Malaysian Political World, Roy Jumper .
Power and Politics: The Story of Malaysia's Orang Asli, Roy Jumper .
1: Malaysia and the Original People, p.&nbsp;21. Robert Dentan, Kirk Endicott, Alberto Gomes, M.B. Hooker. .
Encyclopedia of Malaysia, Vol. 4: Early History, p.&nbsp;46. Edited by Nik Hassan Shuhaimi Nik Abdul Rahman .
Abdul Rashid, M. R. b. H., Jamal Jaafar, & Tan, C. B. (1973). Three studies on the Orang Asli in Ulu Perak. Pulau Pinang: Perpustakaan Universiti Sains Malaysia.
Lim, Chan-Ing. (2010). "The Sociocultural Significance of Semaq Beri Food Classification." Unpublished Master Thesis. Kuala Lumpur: Universiti Malaya.
Lim, Chan-Ing. (2011). "An Anthropologist in the Rainforest: Notes from a Semaq Beri Village" (雨林中的人类学家). Kuala Lumpur: Mentor publishing.
Mirante, Edith (2014) "The Wind in the Bamboo: Journeys in Search of Asia's 'Negrito' Indigenous Peoples" Bangkok, Orchid Press.
Pogadaev, V. "Aborigeni v Malayzii: Integratsiya ili Assimilyatsiya?" (Orang Asli in Malaysia: Integration or Assimilation?). - "Aziya i Afrika Segodnya" (Asia and Afrika Today). Moscow: Russian Academy of Science, N 2, 2008, p.&nbsp;36-40. ISSN 0321-5075.
==แหล่งข้อมูลอื่น==
Malaysian Orang Asli Foundation 
Peninsular Malaysia Orang Asli Graduates Association (PSOA)
Department of Orang Asli Development/Jabatan Kemajuan Orang Asli - JAKOA
Centre for Orang Asli Concerns (COAC) 
Perak Orang Asli Foundation
MOASF ( Orang Asli on Facebook )
Orang Asli di Taman Negara
Melawat Kediaman Orang Asli Di Asia Camp Taman Negara
 
กลุ่มชาติพันธุ์ในประเทศมาเลเซีย
คำและวลีภาษามลายู
เกาะรัง

เกาะรัง เป็นเกาะในเขตตำบลเกาะหมาก อำเภอเกาะกูด จังหวัดตราด ซึ่งอยู่ในเขตอุทยานแห่งชาติหมู่เกาะช้าง มีขนาดพื้นที่ 0.004 ตารางกิโลเมตร ตั้งอยู่ทางทิศตะวันตกของเกาะหมาก บนเกาะไม่มีที่ราบพอที่คนอยู่อาศัยได้ มีเฉพาะที่ราบหาดเพียงเล็กน้อย บริเวณรอบเกาะรังมีเกาะน้อยใหญ่อยู่หลายเกาะจึงเรียกรวมกันว่า หมู่เกาะรัง เช่นมี เกาะรังใหญ่ เกาะรังเล็ก เกาะกระ เกาะเทียน เกาะทองหลาง เกาะยักษ์เล็ก เกาะยักษ์ใหญ่ เกาะสามพี่น้อง เกาะมะปริง เกาะตุ๊น และเกาะกำปั่น บริเวณหมู่เกาะรังเป็นจุดดำน้ำของนักท่องเที่ยวที่มาเที่ยวเกาะช้าง เกาะหมาก และเกาะกูด
ทางทิศเหนือของเกาะรังเป็นเนินเขาแต่จะเป็นที่ราบบริเวณชายหาด มีทรายละเอียด น้ำใส แนวปะการังที่สมบูรณ์ อีกด้านทางทิศเหนือของเกาะเป็นที่ตั้งของหน่วยพิทักษ์อุทยานแห่งชาติ กช. 5 โดยด้านหน้าของหน่วยฯ เป็นสะพานที่เกิดจากการนำก้อนหินทีละก้อนมาถมลงทะเลจนเกิดเป็นสะพาน เกาะรังเคยเป็นสถานที่กักกันผู้อพยพชาวเวียดนาม สะพานนี้จึงถูกสร้างขึ้นเพื่อใช้สำหรับขนถ่ายสัมภาระของหน่วยกาชาดสากล
ส่วนทางทิศใต้ของเกาะรังมีแหล่งน้ำจืดและก้อนหินรูปไข่ที่มีผิวสัมผัสเรียบ ทั้งนกและค้างคาวใช้เป็นที่อยู่อาศัย นอกจากนั้นยังเป็นแหล่งที่วางไข่ของเต่าทะเลอีกด้วย มีทุ่งนาบนพื้นที่กว่า 500 ไร่ ซึ่งถือว่าเป็นเกาะเดียวในประเทศไทยที่มีการปลูกข้าวบนเกาะ เกาะมีหาดชื่อ หาดศาลเจ้า เป็นชายหาดที่กว้างใหญ่ เป็นทรายที่ขาวละเอียด
==อ้างอิง==
==แหล่งข้อมูลอื่น==
รัง
รัง
Abietinella operculata

Abietinella เป็นสกุลของไนดาเรียนซึ่งมีสมาชิกเพียงสปีชีส์เดียว คือ Abietinella operculata สกุลนี้อยู่ในวงศ์ Zygophylacidae พบได้ในบริเวณใกล้กับแอนตาร์กติกา
== อ้างอิง ==
ไนดาเรียน
Absenticosta

Absenticosta เป็นสกุลของแบรคิโอพอดที่สูญพันธุ์แล้ว พบได้ในชั้นหิน Viséan ในมองโกเลียและอาร์เจนตินา เป็นสัตว์ที่อาศัยอยู่บนพื้นน้ำ กรองสิ่งแขวนลอยกินเป็นอาหาร
== อ้างอิง ==
แบรคิโอพอดยุคคาร์บอนิเฟอรัส
Productida
แอมีร์ โฮเซย์น เอสฟอนดียอร์

แอมีร์ โฮเซย์น เอสฟอนดียอร์ (امیرحسین اسفندیار; เกิด 24 มกราคม ค.ศ. 1999 –) เป็นนักวอลเลย์บอลชายชาวอิหร่าน ปัจจุบันเล่นตำแหน่งตัวตีด้านนอกให้กับแลบอนยอต แฮรอซ ออโมลในอิเรเนียนวอลเลย์บอลซูเปอร์ลีกและทีมชาติอิหร่าน เอสฟอนดียอร์เป็นหัวหน้าทีมชุดเยาวชนอิหร่านและเขาได้มีส่วนช่วยให้ทีมชนะการแข่งขันชิงแชมป์โลก รุ่นอายุไม่เกิน 21 ปี 2019 ที่ประเทศบาห์เรน
เขาได้รับรางวัลผู้เล่นทรงคุณค่าในการแข่งขันชิงแชมป์โลก รุ่นอายุไม่เกิน 21 ปี 2019 เอสฟอนดียอร์ถูกเรียกตัวติดทีมชาติชุดใหญ่ภายใต้การคุมทีมของอีกอร์ คอลาคอวิช และลงแข่งขันนัดแรกที่พบกับจีนไทเป ในการแข่งขันเอวีซีคัพ 2018
==เกียรติประวัติ==
===สโมสร===
เบลเยียมวอลเลย์บอลลีก ฤดูกาล 2020–21 — 16px รองชนะเลิศ, ร่วมกับกรีนยาร์ด มาไซก์
เบลเจียนคัพ ฤดูกาล 2020–21 — 16px รองชนะเลิศ, ร่วมกับกรีนยาร์ด มาไซก์
ซีอีวีคัพ ฤดูกาล 2020–21 — 16px อันดับที่ 3, ร่วมกับกรีนยาร์ด มาไซก์
===ทีมชาติ===
วอลเลย์บอลชายชิงแชมป์เอเชีย รุ่นอายุไม่เกิน 18 ปี 2014 – 16px เหรียญทอง
วอลเลย์บอลชายชิงแชมป์โลก รุ่นอายุไม่เกิน 19 ปี 2015 – 16px เหรียญทองแดง
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2016 – 16px เหรียญเงิน
วอลเลย์บอลชายชิงแชมป์โลก รุ่นอายุไม่เกิน 19 ปี 2017 – 16px เหรียญทอง
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2018 – 16px เหรียญทอง
วอลเลย์บอลชายเอวีซีคัพ 2018 – 16px เหรียญเงิน
วอลเลย์บอลชายชิงแชมป์โลก รุ่นอายุไม่เกิน 21 ปี 2019 – 16px เหรียญทอง
วอลเลย์บอลชายชิงแชมป์เอเชีย 2019 – 16px เหรียญทอง
วอลเลย์บอลชายชิงแชมป์เอเชีย 2021 – 16px เหรียญทอง
===รางวัลรายบุคคล===
วอลเลย์บอลชายชิงแชมป์เอเชีย รุ่นอายุไม่เกิน 18 ปี 2014 "ตัวตบหัวเสายอดเยี่ยม"
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2016 "ตัวตบหัวเสายอดเยี่ยม"
วอลเลย์บอลชายชิงแชมป์โลก รุ่นอายุไม่เกิน 19 ปี 2017 "ตัวตบหัวเสายอดเยี่ยม"
วอลเลย์บอลชายชิงแชมป์โลก รุ่นอายุไม่เกิน 19 ปี 2017 "ผู้เล่นทรงคุณค่า"
วอลเลย์บอลชายชิงแชมป์เอเชีย รุ่นอายุไม่เกิน 20 ปี 2018 "ผู้เล่นทรงคุณค่า"
วอลเลย์บอลชายชิงแชมป์โลก รุ่นอายุไม่เกิน 21 ปี 2019 "ผู้เล่นทรงคุณค่า"
==อ้างอิง==
==แหล่งข้อมูลอื่น==
Player profile at cev.eu
Player profile at Volleybox.net
บุคคลที่เกิดในปี พ.ศ. 2542
บุคคลที่ยังมีชีวิตอยู่
นักวอลเลย์บอลชาวอิหร่าน
บุคคลจากจังหวัดมอแซนแดรอน
ตำบลกระชอน

กระชอน เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลกระชอน ตั้งอยู่ห่างจากอำเภอพิมาย ระยะทาง 35 กิโลเมตร
== อาณาเขต ==
ทิศเหนือ ติดต่อกับ ตำบลโนนแดง และตําบลสําพะเนียง (อำเภอโนนแดง)
ทิศใต้ ติดต่อกับ  ตําบลดงใหญ่ (อําเภอพิมาย)
ทิศตะวันออก ติดต่อกับ ตําบลโคกกลาง (อำเภอประทาย) และตำบลหนองหลัก (อำเภอชุมพวง)
ทิศตะวันตก ติดต่อกับ ตำบลชีวาน (อำเภอพิมาย)
== หมู่บ้าน ==
ตำบลกระชอน มีทั้งหมด 21 หมู่บ้าน ดังนี้
หมู่ที่ 1 กระชอน
หมู่ที่ 2 ดงน้อย
หมู่ที่ 3 ตลาดประดู่
หมู่ที่ 4 กระเบื้อง
หมู่ที่ 5 โนนตะแบก
หมู่ที่ 6 โนนพุทรา
หมู่ที่ 7 หว้า
หมู่ที่ 8 ตูมเมือง
หมู่ที่ 9 โนนท่อ
หมู่ที่ 10 โนนผักชี
หมู่ที่ 11 เมืองบัวน้อย
หมู่ที่ 12 โนนสำโรง
หมู่ที่ 13 เมืองบัวใหญ่
หมู่ที่ 14 ไทรโยง
หมู่ที่ 15 โนนตาหล่า
หมู่ที่ 16 ดงน้อยพัฒนา
หมู่ที่ 17 ซาด
หมู่ที่ 18 ดงน้อย
หมู่ที่ 19 สำโรงใหญ่
หมู่ที่ 20 โนนเกตุ
หมู่ที่ 21 โนนกลาง
== สถานที่สำคัญ ==
การศึกษา
ศูนย์พัฒนาเด็กเล็ก
* ศูนย์พัฒนาเด็กเล็กบ้านดงน้อย
* ศูนย์พัฒนาเด็กเล็กบ้านโนนตะแบก
* ศูนย์พัฒนาเด็กเล็กบ้านโนนพุทรา
* ศูนย์พัฒนาเด็กเล็กบ้านตูมเมือง
* ศูนย์พัฒนาเด็กเล็กบ้านกระเบื้อง
* ศูนย์พัฒนาเด็กเล็กบ้านตลาดประดู่
โรงเรียน
* โรงเรียนบ้านกระเบื้อง
* โรงเรียนบ้านตลาดประดู่
* โรงเรียนบ้านโนนตะแบก
* โรงเรียนบ้านโนนพุทรา
* โรงเรียนราษฎร์สโมสร
การสาธารณสุข
โรงพยาบาลส่งเสริมสุขภาพตำบล ดงน้อย
การศาสนา
วัด/สำนักสงฆ์
* วัดดงน้อย
* วัดตลาดประดู่
* วัดโนนกระเบื้อง
* วัดโนนพุทรา
* วัดโนนสำโรง
== อ้างอิง ==
กระชอน
กระชอน
Abyla (ไนดาเรียน)

Abyla  เป็นสกุลของไซฟอโนฟอร์ที่สามารถเกาะกลุ่มสร้างโคโลนีได้ อยู่ในวงศ์ย่อย Abylidae และอันดับย่อย Calycophorae  Quoy และ Gaimard เป็นผู้ตั้งสกุลนี้ใน ค.ศ. 1827 สกุลนี้มีสมาชิกสามสปีชีส์
== อนุกรมวิธาน ==
สปีชีส์ที่ทราบในปัจจุบันมีสามสปีชีส์ ได้แก่มีหลายสปีชีส์ในสกุลนี้ที่กลายเป็นชื่อพ้องของสปีชีส์ทั้งสามข้างต้น
== การกระจายตัวและถิ่นที่อยู่ ==
ทุกสปีชีส์ในสกุลนี้อาศัยอยู่ในน้ำทะเลเท่านั้น ส่วนมากอาศัยตามท้องน้ำ (pelagic zone) มักพบในพื้นที่เส้นศูนย์สูตรจนถึงเส้นทรอปิก (tropico-equatorial) และเขตกึ่งร้อน
== อ้างอิง ==
Abylidae
สกุลของไฮโดรซวน
ไนดาเรียนที่เรืองแสงทางชีวภาพได้
ตำบลดงใหญ่ (อำเภอพิมาย)

ดงใหญ่ เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลดงใหญ่ ตั้งอยู่ห่างจากอำเภอพิมาย ระยะทาง 20 กิโลเมตร
== อาณาเขต ==
ทิศเหนือ ติดต่อกับ ตำบลกระชอน (อำเภอพิมาย)
ทิศใต้ ติดต่อกับ ตำบลท่าหลวง (อำเภอพิมาย) และตำบลประสุข (อำเภอชุมพวง)
ทิศตะวันออก ติดต่อกับ ตำบลโบสถ์
(อำเภอพิมาย) และ ตำบลประสุข (อำเภอชุมพวง)
ทิศตะวันตก ติดต่อกับ ตำบลกระชอน และตำบลชีวาน (อำเภอพิมาย)
== หมู่บ้าน ==
ตำบลดงใหญ่ มีทั้งหมด 20 หมู่บ้าน ดังนี้
หมู่ที่ 1 ดงใหญ่
หมู่ที่ 2 โนนโชงโลง
หมู่ที่ 3 ศาลา
หมู่ที่ 4 ข่อยงาม
หมู่ที่ 5 ดงใหญ่
หมู่ที่ 6 ขามใต้
หมู่ที่ 7 กล้วย
หมู่ที่ 8 โนนขาม
หมู่ที่ 9 มะกอก
หมู่ที่ 10 ซาด
หมู่ที่ 11 ช่องแมว
หมู่ที่ 12 รัตนภพ
หมู่ที่ 13 ดงเย็น
หมู่ที่ 14 โนนกุ่ม
หมู่ที่ 15 โนนกระเพรา
หมู่ที่ 16 โนนชาดไผ่ล้อม
หมู่ที่ 17 ดงใหญ่พัฒนา
หมู่ที่ 18 กล้วยสามัคคี
หมู่ที่ 19 ใหม่โนนโชงโลง
หมู่ที่ 20 เก่าพัฒนา
== สถานที่สำคัญ ==
การศึกษา
โรงเรียน
* โรงเรียนบ้านกล้วย
* โรงเรียนบ้านขามใต้
* โรงเรียนบ้านดงประชานุกูล
* โรงเรียนบ้านโนนโชงโลง
* โรงเรียนบ้านมะกอก
* โรงเรียนบ้านศาลา
การศาสนา
วัด/สำนักสงฆ์
* วัดขามใต้
* วัดโนนโชงโลง
== อ้างอิง ==
ดงใหญ่
ดงใหญ่
ตำบลธารละหลอด

ธารละหลอด เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลธารละหลอด ตั้งอยู่ห่างจากอำเภอพิมาย ระยะทาง 13 กิโลเมตร
== อาณาเขต ==
ทิศเหนือ ติดต่อกับ ตำบลสัมฤทธิ์ (อำเภอพิมาย)
ทิศใต้ ติดต่อกับ ตำบลหนองระเวียง (อำเภอพิมาย)
ทิศตะวันออก ติดต่อกับ ตำบลสัมฤทธิ์ และตำบลในเมือง (อำเภอพิมาย)
ทิศตะวันตก ติดต่อกับ ตำบลบิง และตำบลดอนชมพู (อำเภอโนนสูง)
== หมู่บ้าน ==
ตำบลธารละหลอด มีทั้งหมด 14 หมู่บ้าน ดังนี้
หมู่ที่ 1 ตูม
หมู่ที่ 2 ยาง
หมู่ที่ 3 ละหลอด
หมู่ที่ 4 โนนหลักกี่
หมู่ที่ 5 กระหาด
หมู่ที่ 6 โนนสูง
หมู่ที่ 7 หวาย
หมู่ที่ 8 สวนยา
หมู่ที่ 9 วังม่วง
หมู่ที่ 10 ขามตามุข
หมู่ที่ 11 มะค่า
หมู่ที่ 12 โนนกราด
หมู่ที่ 13 โนนโพธิ์
หมู่ที่ 14 ยางน้อย
== สถานที่สำคัญ ==
การศึกษา
ศูนย์พัฒนาเด็กเล็ก
* ศูนย์พัฒนาเด็กเล็ก องค์การบริหารส่วนตำบลธารละหลอด
โรงเรียน
* โรงเรียนมะค่าสามัคคี
* โรงเรียนบ้านหวายโนนโพธิ์
การสาธารณสุข
โรงพยาบาลส่งเสริมสุขภาพตำบล 1 แห่ง
== อ้างอิง ==
ธารละหลอด
ธารละหลอด
ความตกลงระหว่างสันตะปาปากับรัฐบาล

ความตกลงระหว่างสันตะปาปากับรัฐบาล (concordat) เป็นอนุสัญญาระหว่างสันตะสำนักกับรัฐเอกราชซึ่งนิยามความสัมพันธ์ระหว่างศาสนจักรคาทอลิกกับรัฐในประเด็นที่เกี่ยวข้องกับทั้งสองฝ่าย เช่น การรับรองและเอกสิทธิ์ของศาสนจักรคาทอลิกในประเทศนั้น ๆ และประเด็นทางฆราวาสที่มีผลกระทบต่อผลประโยชน์ของศาสนจักร
ความตกลงระหว่างสันตะปาปากับรัฐบาลครั้งแรกเกิดขึ้นในปี 1098 และเมื่อถึงยุคสงครามโลกครั้งที่หนึ่ง สันตะสำนักได้ลงนามความกตลงเช่นว่านี้กับ 74 ประเทศ หลังจากสงครามยุติ มีการลงนามความตกลงระหว่างสันตะปาปากับรัฐบาล กับรัฐที่สืบทอดตามกฎหมายอีกจำนวนมากเนื่องจากมีประเทศเกิดใหม่หลังสงคราม ยุคหลังสงครามโลกครั้งที่หนึ่งจึงเป็นยุคที่มีความตกลงเช่นว่านี้แพร่หลายเร็วที่สุด
คำว่า "concordat" เริ่มใช้กันน้อยลงหลังสังคายนาวาติกันครั้งที่สองซึ่งยุติในปี 1965 แต่กลับมาใช้อีกในความตกลงระหว่างสันตะปาปากับรัฐบาลโปแลนด์ปี 1993 และความตกลงระหว่างสันตะปาปากับรัฐบาลโปรตุเกสปี 2004 ทั้งนี้ กำลังมีการพัฒนาแบบจำลองความสัมพันธ์แบบใหม่ระหว่างวาติกันกับรัฐต่าง ๆ
== อ้างอิง ==
สันตะสำนัก
ศาสนากับการเมือง
กฎหมายศาสนา
บ่อเกิดของกฎหมาย
ตำบลหนองระเวียง (อำเภอพิมาย)

หนองระเวียง เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองระเวียง ตั้งอยู่ห่างจากอำเภอพิมาย ระยะทาง 22 กิโลเมตร
== อาณาเขต ==
ทิศเหนือ ติดต่อกับ ตำบลในเมือง และตำบลธารละหลอด (อำเภอพิมาย)
ทิศใต้ ติดต่อกับ ตำบลจักราช และตำบลหนองพลวง (อำเภอจักราช)
ทิศตะวันออก ติดต่อกับ ตำบลนิคมสร้างตนเอง (อำเภอพิมาย)
ทิศตะวันตก ติดต่อกับ ตำบลหนองพลวง (อำเภอจักราช)
== หมู่บ้าน ==
ตำบลหนองระเวียง มีทั้งหมด 20 หมู่บ้าน ดังนี้
หมู่ที่ 1 หนองใหญ่
หมู่ที่ 2 หนองขาม
หมู่ที่ 3 ดอนหวาย
หมู่ที่ 4 งิ้ว
หมู่ที่ 5 หนองบัวคำ
หมู่ที่ 6 หนองระเวียง
หมู่ที่ 7 มาบประดู่
หมู่ที่ 8 โนนหญ้านาง
หมู่ที่ 9 นาตาหิน
หมู่ที่ 10 โนนสะเดา
หมู่ที่ 11 หนองโสน
หมู่ที่ 12 เพชร
หมู่ที่ 13 ดอนประดู่
หมู่ที่ 14 หัวถนน
หมู่ที่ 15 โจด
หมู่ที่ 16 ก้าวพัฒนา
หมู่ที่ 17 หนองกุฎีงาม
หมู่ที่ 18 นํ้าตาลพัฒนา
หมู่ที่ 19 ใหม่ทิพย์ประชา
หมู่ที่ 20 ทรัพย์โพธิ์งาม
== สถานที่สำคัญ ==
การศึกษา
ศูนย์พัฒนาเด็กเล็ก
* ศูนย์พัฒนาเด็กเล็กองค์การบริหารส่วนตำบลหนองระเวียง บ้านหนองระเวียง
* ศูนย์พัฒนาเด็กเล็กองค์การบริหารส่วนตำบลหนองระเวียง บ้านหนองขาม
โรงเรียน
* โรงเรียนนิคมสร้างตนเองพิมาย 4
* โรงเรียนบ้านดอนหวาย
* โรงเรียนบ้านหนองบัวคำ
* โรงเรียนบ้านหนองโสน
* โรงเรียนเพชรหนองขาม
* โรงเรียนหนองบัวลอย
การสาธารณสุข
โรงพยาบาลส่งเสริมสุขภาพตำบล 2 แห่ง
* โรงพยาบาลส่งเสริมสุขภาพตำบล หนองระเวียง
* โรงพยาบาลส่งเสริมสุขภาพตำบล หนองขาม
การศาสนา
วัด/สำนักสงฆ์
* วัดดอนหวาย
* วัดบ้านนาสุทธาวาส
* วัดบ้านเพชร
* วัดมาบประดู่
* วัดสุขาพิริวนาราม
* วัดหนองขาม
* วัดหนองบัวลอย
* วัดหนองระเวียง
* วัดหนองโสน
== อ้างอิง ==
หนองระเวียง
หนองระเวียง
Abylopsis

Abylopsis เป็นสกุลของไซฟอโนฟอร์ในวงศ์ Abylidae สกุลนี้ประกอบด้วยสปีชีส์ที่เรืองแสงทางชีวภาพได้
== อ้างอิง ==
ไนดาเรียนที่เรืองแสงทางชีวภาพได้
สกุลของไฮโดรซวน
Abylidae
โนงชาบา

โนงชาบา (ꯅꯣꯡꯁꯥꯕ; Nongshaba หรือ นัญศวาวา) หรือ กังกลาชา (ꯀꯪꯂꯥꯥꯁꯥ; Kanglasha) เป็นเทพเจ้าสิงห์-มังกร ในศาสนาสะนามะหี (ศาสนามณีปุระ) และในปรัมปราวิทยามณีปุระ เป็นที่บูชาทั้งในจักรวรรดินิงโตจา และ โมยลาง โนงชาบาเป็นที่บูชาในฐานะอูมังไล (เทพเจ้าแห่งป่าศักดิ์สิทธิ์) สูงสุดใน กังเกลปักหรือมณีปุระ ปัจจุบันมีเทวรูปขนาดใหญ่ของโนงชาบาสององค์ประดิษฐานอยู่ด้านหน้าวังกังคลา ในเมืองอิมผาล รัฐมณีปุระ
โนงชาบาเป็นที่บูชาในหมู่บ้านมันตัก (Mantak) ในช่วงฤดูร้อน โดยเชื่อว่าจะบันดาลพรคือการมีชีวิตยืนยาว
== อ้างอิง ==
== แหล่งข้อมูลอื่น ==
Nongshaba ที่ 
Nongshaba ที่ 
เทพเจ้าอินเดีย
มังกร
รัฐมณีปุระ
Kangla Sha

Redirectโนงชาบา
คู่เวร

คู่เวร (My Friend, the Enemy) เป็นละครโทรทัศน์ไทยแนวโรแมนติก-ดราม่า ผลิตโดย บริษัท กู๊ด ฟีลลิ่ง จำกัด บทประพันธ์และเค้าโครงเรื่องโดย นันทวรรณ รุ่งวงศ์พาณิชย์ บทโทรทัศน์โดย นันทวรรณ รุ่งวงศ์พาณิชย์ นำแสดงโดย ณวัสน์ ภู่พันธัชสีห์, ธัญชนก กู๊ด, อิทธิพัทธ์ ฐานิตย์ และ มนชนก แสงฉายเพียงเพ็ญ กำกับการแสดงโดย วรวิทย์ ศรีสุภาพ ออกอากาศทางช่อง 3 เอชดี ทุกวันศุกร์-อาทิตย์ ตั้งแต่วันที่ 5 มิถุนายน ถึง 10 กรกฎาคม พ.ศ. 2565 มีความยาวทั้งสิ้น 16 ตอน
โดยในตอนแรกทางกองละครได้วางตัว พชร จิราธิวัฒน์ ให้รับบท นิก และ สุภัสสรา ธนชาต ให้รับบท บีม โดยมีอิทธิพัทธ์ รับบท วายุ และมนชนก รับบท หวาน พร้อมกับปล่อยภาพลองเสื้อผ้าออกมาให้ได้ชม แต่ด้วยเหตุผลบางประการทำให้ในภายหลังได้มีการเปลี่ยนตัว นิก จากพชร มาเป็นณวัสน์ และ บีม จากสุภัสสรา มาเป็นแพทริเซีย พร้อมกับปล่อยภาพลองเสื้อผ้าเซ็ตใหม่ออกมา
== นักแสดง ==
{|class="wikitable" style = "text-align:center"
|-style="color:black"
! ละครโทรทัศน์
! พ.ศ. 2565
|-
! ตัวละคร !! นักแสดงหลัก
|-
| นฤบดี พงศดิลก (นิก)
| ณวัสน์ ภู่พันธัชสีห์
|-
| มาลีวรรณ บำรุงนาคร (บีม)
| ธัญชนก กู๊ด
|-
| มาลีวรรณ บำรุงนคร (หวาน)
| มนชนก แสงฉายเพียงเพ็ญ
|-
| วายุ ชัยวัฒน์ (วายุ)
| อิทธิพัทธ์ ฐานิตย์
|-
! ตัวละคร !! นักแสดงสมทบ
|-
| ฉัตรทอง
| ณัฐวุฒิ สกิดใจ
|-
| น้ำริน
| พัชรินทร์ ศรีวสุภิรมย์
|-
| ป้าพร (ยายของหวาน)
| อำภา ภูษิต
|-
| ลุงชัย (พ่อของหวาน)
| อธิวัฒน์ สนิทวงศ์ ณ อยุธยา
|-
| ดาหวัน (แม่ของนิก)
| ดารัณ ฐิตะกวิน
|-
| บรม (พ่อของบีม)
| ณัฏฐพงษ์ สมรรคเสวี
|-
| เบ็ญ
| พุทธชาด พงศ์สุชาติ
|-
| ภูดิษ
| วริษฐ์ ทิพโกมุท
|-
| แม่ภา (แม่ของหวาน)
| ชโลมจิต จันทร์เกตุ
|-
| จิว
| ณัชพงศ์พล สุดดี
|-
| เจ๋ง
| อาไท กลมกิ๊ก
|-
| เย็นใจ
| ราตรี วิทวัส
|-
| ก้อง
| ณัฐชัย สิรินันทโชติ
|-
| หน่อย
| ปวีณ์นุช แพ่งนคร
|-
| ทศชัย
| กนกฉัตร มรรยาทอ่อน
|-
| นีโม่
| พีระกฤตย์ พชรบุณยเกียรติ
|-
| ปุ้ย (แม่ของเปรี้ยว)
| หมวย ชวนชื่น
|-
| เปรี้ยว
| สุทธาทิพย์ วุฒิชัยประดิษฐ์
|-
| อุ่น
| ดริสา การพจน์
|-
| เจน
| ณัฐวดี ไวกาโล
|-
| ปอนด์
| วิชัย แซ่ฟ่าน
|-
| จิม
| ศุภณัฐ เลาหะพานิช
|-
! ตัวละคร !! นักแสดงรับเชิญ
|-
| มณี
| ไปรมา รัชตะ
|-
| คุณหญิงพิม
| ชไมพร จตุรภุช
|-
| โอ๋
| ชาตโยดม หิรัณยัษฐิติ
|-
| ดร.พินิจ
| วัชระ ปานเอี่ยม
|-
| จุ๊บแจง
| ดารณีนุช ปสุตนาวิน
|-
| คุณพงศ์ เวชวาณี 
| ศุกล ศศิจุลกะ
|-
| บุษบา
| กชกร นิมากรณ์
|-
| พระธรรมชัย
| ธนายง ว่องตระกูล
|-
| ปิติ
| วิธวัฒน์ สิงห์ลำพอง
|-
| ลิชชี่
| มาริสา อานิต้า
|-
| พีชยา เอกอนันต์พร (คุณพีช)
| ณัฏฐริณีย์ กรรณสูต
|-
| นางเอกละคร
| น้ำหนึ่ง สุทธิเดชานัย
|-
| ทนาย
| นิพัธ เจริญผล
|-
| ต้น
| เตชินท์ ปิ่นชาตรี
|-
| ป๋อม
| อณูวรรณ จิรนันท์ธวัช
|-
| ป้าก้อย
| จุฑารัตน์ เฉลิมชัย
|-
| มะปราง
| การัญชิดา คุ้มสุวรรณ
|-
| โจ
| ปิยะ ชนะสัตรู
|-
| ทนายปรีดา
| นรินทร์ ภูวนเจริญ
|-
| พ่อของวายุ
| มาฬิศร์ เชยโสภณ
|-
| แม่ของวายุ
| วชิรา เพิ่มสุริยา
|}
== อ้างอิง ==
ละครโทรทัศน์ไทย
รายการโทรทัศน์ที่เริ่มออกอากาศตั้งแต่ พ.ศ. 2565
รายการโทรทัศน์ช่อง 3
หลิงซานต้าฝอ

หลิงซานต้าฝอ หรือ พระใหญ่หลิงซาน  ตั้งอยู่บนชายฝั่งทางเหนือของทะเลสาบไท่ ใกล้อู๋ซี มณฑลเจียงซู โดยเป็นพระพุทธรูปที่ใหญ่ที่สุดองค์หนึ่งในประเทศจีนและในโลก
หลิงซานต้าฝอเป็นพระพุทธรูปปางยืนของพระอมิตาภพุทธะแบบสัมฤทธิ์กลางแจ้ง หนักกว่า 700 เมตริกตัน (690 ลองตัน; 770 ชอร์ตตัน) สร้างเสร็จเมื่อปลาย ค.ศ. 1996 พระพุทธรูปดังกล่าวสูง 88 เมตร (289 ฟุต) รวมฐานบัว 9 เมตร
ใน ค.ศ. 2008 อู่อิ้นถานเฉิงและศาลาฝานกงที่ได้รับแรงบันดาลใจจากศาสนาฮินดู ได้รับการสร้างขึ้นทางตะวันออกเฉียงใต้ของพระใหญ่
== ระเบียงภาพ ==
灵山大佛 - panoramio (1).jpg
灵山大佛 - panoramio (2).jpg
灵山大佛 - panoramio (3).jpg
灵山大佛 - panoramio.jpg
Gbyte travel china wuxi 0030.jpg
Gbyte travel china wuxi 0031.jpg
Image:Lingshan_Brahma_Palace.jpg|ศาลาฝานกง
Image:Inside_Ling_Shan_Brahma_Palace.jpg|ภายในศาลาฝานกง ณ วัดหลิงซาน
image:Lingshan_"Five-signets"_Palace.jpg|"อู่อิ้นถานเฉิง" ณ วัดหลิงซาน
Image:Ling_shan_Buddha's_birth.jpg|รูปปั้นจำลองการประสูติของพระพุทธเจ้า ณ วัดหลิงซาน
Image:Ling_shan_the_grand_buddha.jpg|พระใหญ่หลิงซาน
Image:Gbyte travel china wuxi 0027.JPG|พระพุทธหัตถ์ (จำลอง) ณ วัดหลิงซาน
== อ้างอิง ==
== แหล่งข้อมูลอื่น ==
Travel guide in Jiangsu and other provinces
สถานที่ท่องเที่ยวในมณฑลเจียงซู
พระพุทธรูปขนาดมหึมา
วัดบึงตาหอม

วัดบึงตาหอม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ใน ตำบลดอนเกาะกา อำเภอบางน้ำเปรี้ยว จังหวัดฉะเชิงเทรา  มีเนื้อที่ 22 ไร่ 3 งาน 22 ตารางวา ปัจจุบันมีพระครูอนุวัตรบวรกิจเป็นเจ้าอาวาส
วัดบึงตาหอม เดิมชื่อ วัดหอมชื่นสว่างอารมณ์  ตั้งวัดเมื่อ พ.ศ. 2461 ไม่มีที่ดินเป็นของวัดเอง เพียงแต่ทราบว่ามีผู้ริเริ่ม คือ พระภู กับ พระทุ และผู้ช่วยดูแลรักษาวัด นายทับ บัวทอง นายวอน ป้อมเรือง นายนา รุ่งเรือง มีพระผู้ดุแลหลายรูปหลายสมัยล้มลุกคลุกคลานมาตลอด ต่อมานายนา รุ่งเรืองได้ออกบวชมาเป็นพระภิกษุจนได้เป็นเจ้าอาวาส เห็นว่าวัดไม่มีที่ดินของตัวเอง อยากจะสร้างอุโบสถ และขอพระราชทานวิสุงคามสีมาไม่ได้ จึงได้พากันไปขอที่ดินจาก นายสิงห์ บุญญรัตน์ ซึ่งเป็นเจ้าของที่ดิน โดยมีพระครูสุทธาภิราม เจ้าอาวาสวัดบางไทร
ต่อมาเมื่อวันที่ 21 กันยายน พ.ศ. 2509 ได้รับที่ดินจำนวนเนื้อที่ 22 ไร่ 3 งาน 22 วา ได้เริ่มสร้างศาลาการเปรียญและกุฏิคอนกรีตเสริมเหล็ก ได้รับพระราชทานวิสุงคามสีมาเมื่อวันที่ 28 มิถุนายน พ.ศ. 2516 แล้วจึงเริ่มสร้างอุโบสถขึ้น เมื่อวันที่ 6 พฤษภาคม พ.ศ. 2517 ต่อมาได้สร้างกุฏิสงฆ์ขึ้นอีก 4 หลัง เป็นตึกครึ่งไม้สองชั้นสามห้อง สร้างเมรุเผาศพ อาคารอเนกประสงค์ และศาลาทรงไทยคอนกรีตเสริมเหล็ก วัดมีรูปเหมือนสมเด็จพระพุฒาจารย์ (โต พฺรหฺมรํสี) มีขนาดหน้าตักกว้าง 3.99 เมตร หลวงปู่ทวดองค์ใหญ่ องค์พระสร้างด้วยปูนเสริมเหล็ก สูง 16 เมตร กว้าง 9 เมตร ด้านล่างเป็นอาคารปฏิบัติธรรมมีวัตถุประสงค์
==อ้างอิง==
บึงตาหอม
วัดสะแกงาม (จังหวัดฉะเชิงเทรา)

วัดสะแกงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงน้อย อำเภอราชสาส์น จังหวัดฉะเชิงเทรา มีเจ้าอาวาสรูปปัจจุบัน คือ พระโอภาสศีลสุนทร
วัดสะแกงามตั้งวัดเมื่อ พ.ศ. 2445 ได้รับพระราชทานวิสุงคามสีมาเมื่อ พ.ศ. 2518 โดยเมื่อ พ.ศ. 2444 มีคหบดีชาวบางขาม เขตอำเภอบ้านสร้าง จังหวัดปราจีนบุรี ได้มีศรัทธาสร้างพระปรางค์ขนาดฐานกว้าง 11 ศอก สูง 15 วา (นัยว่าอุทิศส่วนกุศลและบรรจุอัฐิบุตรีที่เสียชีวิตลง) ถวาย 1 องค์ รวมถึงได้สร้างศาลาการเปรียญขนาด กว้าง 7 วา ยาว 12 วา ถวายอีก 1 หลัง ศาลาการเปรียญมีลักษณะทรงไทย เรือนไม้ มีขนาดกว้าง 14 เมตร ยาว 25 เมตร เครื่องบนทำด้วยไม้เนื้อแข็งคุณภาพดี หลังคามุงกระเบื้อง พื้นไม้กระดานขัดมัน ใช้ช่างในท้องถิ่นทำการก่อสร้าง
ต่อมาเมื่อ พ.ศ.  2511 ได้เริ่มสร้างอุโบสถหลังใหม่เนื่องจากหลังเดิมชำรุดใช้เป็นที่ประกอบสังฆกรรมไม่ได้แล้ว และได้รับพระราชทานวิสุงคามสีมาเมื่อ พ.ศ. 2518 อุโบสถมีขนาดกว้าง 16 เมตร ยาว 21 เมตร รูปทรงเป็นแบบทรงไทย เป็นอาคารคอนกรีตเสริมเหล็ก หลังคามุงกระเบื้องเคลือบสีแผ่นเล็ก ภายในอุโบสถมีภาพจิตรกรรมฝาผนังทุกด้าน
==อ้างอิง==
สะแกงาม
ดีโม ผจญภัยเพลงรักแดนมหัศจรรย์

ดีโม ผจญภัยเพลงรักแดนมหัศจรรย์  เป็นภาพยนตร์อนิเมะญี่ปุ่นในปี พ.ศ. 2564 ผลิตโดยสตูดิโอโปรดักชั่น ไอ.จี และซิกนัล. เอ็มดี สร้างอิงจากเกม ดีโม เกมจังหวะบนมือถือของไต้หวันที่พัฒนาโดย Rayark เข้าฉายในโรงภาพยนตร์ประเทศญี่ปุ่นในเดือนกุมภาพันธ์ พ.ศ. 2565 และเข้าฉายในโรงภาพยนตร์ประเทศไทยในเดือนมิถุนายน พ.ศ. 2565
==นักพากย์==
อายานะ ทาเกตัตสึ รับบท อลิช
อาการิ คิโต รับบท the Masked Lady
อาการิ คิโต รับบท Sania
อายาเนะ ซากูระ รับบท Rosalia
โคเฮ มัตสึชิตะ รับบท Hans
นาโอมิ วาตานาเบะ รับบท Fragrant Sachet
กากุ ฮามาดะ รับบท Mirai
อิเซ โองาตะ รับบท Nutcracker
โคอิจิ ยามาเดระ รับบท Professor Valensky
== การเข้าฉาย ==
ดีโม ผจญภัยเพลงรัก แดนมหัศจรรย์ ฉายครั้งแรกในเทศกาลภาพยนตร์แอนิเมชันนานาชาติพูช็อนครั้งที่ 23 เมื่อวันที่ 22 ตุลาคม พ.ศ. 2564 เข้าฉายในโรงภาพยนตร์ประเทศญี่ปุ่นในวันที่ 25 กุมภาพันธ์ พ.ศ. 2565 เข้าฉายในประเทศไต้หวันในวันที่ 25 มีนาคม พ.ศ. 2565 และเข้าฉายในประเทศไทยในวันที่ 29 มิถุนายน พ.ศ. 2565
==อ้างอิง==
==แหล่งข้อมูลอื่น==
ภาพยนตร์ที่ออกฉายในปี พ.ศ. 2564
ภาพยนตร์ภาษาญี่ปุ่น
ภาพยนตร์อนิเมะที่ออกฉายในปี พ.ศ. 2564
ฟากฟ้าแห่งฝัน

ฟากฟ้าแห่งฝัน หรือ ฟากฟ้าแห่งฝัน -ชมรมกีฬาทางอากาศและการบินแห่งมหาวิทยาลัยอาโอนางิ-  เป็นซีรีส์มังงะญี่ปุ่นโดยคานะ โอซาวะ ตีพิมพ์ในนิตยสารคอมิก @ บันช์รายเดือน นิตยสารมังงะแนวเซเน็งของสำนักพิมพ์ชินโจชะ ระหว่างเดือนเมษายน พ.ศ. 2558 ถึงพฤศจิกายน พ.ศ. 2560 และรวบรวมเป็นหนังสือมังงะรวมเล่ม (ทังโกบง) ทั้งหมด 5 เล่ม มังงะมีลิขสิทธิ์ในประเทศไทยโดยสำนักพิมพ์เนชั่น เอ็ดดูเทนเมนท์  มังงะภาคพรีเควลโดยโอซาวะชื่อเรื่องว่า ฟากฟ้าแห่งฝัน: First Flight  เผยแพร่ออนไลน์ผ่านเว็บไซต์ไลน์มังงะของไลน์คอร์เปอเรชันระหว่างเดือนพฤศจิกายน พ.ศ. 2564 ถึงมกราคม พ.ศ. 2565 และรวบรวมเป็นหนังสือมังงะรวมเล่มเล่มเดียวจบโดยสำนักพิมพ์ชินโจชะ ได้รับการดัดแปลงเป็นภาพยนตร์อนิเมะโดยสตูดิโอเทเลคอมแอนิเมชันฟิล์ม เข้าฉายในโรงภาพยนตร์ประเทศญี่ปุ่นในเดือนมีนาคม พ.ศ. 2565 และเข้าฉายในโรงภาพยนตร์ประเทศไทยในเดือนกรกฎาคม พ.ศ. 2565 ชื่อภาษาไทยอย่างเป็นทางการในรูปแบบภาพยนตร์คือ ทฤษฎีสีฟ้า
== ตัวละคร ==
== รูปแบบต่าง ๆ ==
=== มังงะ ===
==== ฟากฟ้าแห่งฝัน ====
==== ฟากฟ้าแห่งฝัน: First Flight ====
=== ภาพยนตร์ ===
ภาพยนตร์อนิเมะดัดแปลงโดยสตูดิโอเทเลคอมแอนิเมชันฟิล์ม เข้าฉายในโรงภาพยนตร์ประเทศญี่ปุ่นในวันที่ 4 มีนาคม พ.ศ. 2565 มาซากิ ทาจิบานะเป็นผู้กำกับภาพยนตร์ และยังเป็นผู้เขียนบทภาพยนตร์ร่วมกับนัตสึโกะ ทากาฮาชิ ออกแบบตัวละครโดยมิโฮะ ทานิโนะ รับผิดชอบดนตรีประกอบโดยโชโงะ ไคดะ วงร็อกเปียโนสี่สมาชิก SHE'S ร้องเพลงประกอบภาพยนตร์หลักชื่อเพลงว่า "Blue Thermal" และเพลงแทรกชื่อเพลงว่า "Beautiful Bird".
ภาพยนตร์เข้าฉายในโรงภาพยนตร์ในประเทศไทยเมื่อวันที่ 13 กรกฎาคม พ.ศ. 2565 ในชื่อภาษาไทยว่า ทฤษฎีสีฟ้า
== อ้างอิง ==
== แหล่งข้อมูลอื่น ==
มังงะที่ตีพิมพ์ในปี พ.ศ. 2558
มังงะที่ตีพิมพ์ในปี พ.ศ. 2564
ภาพยนตร์อนิเมะที่ออกฉายในปี พ.ศ. 2565
การ์ตูนญี่ปุ่นแนวเซเน็ง
ทีเอ็มเอสเอ็นเตอร์เทนเมนต์
เรือบรรทุกเครื่องบินโซริว

{|
|}
เรือบรรทุกเครื่องบินโซริว  เป็นเรือบรรทุกอากาศยานที่กองทัพเรือจักรวรรดิญี่ปุ่นสร้างขึ้น โดยเธอมีส่วนร่วมในการโจมตีเพิร์ลฮาร์เบอร์, ยุทธการที่เกาะเวก และการทิ้งระเบิดดาร์วิน
เรือโซริวเข้าร่วมกองทัพอากาศยานที่ 1 ในยุทธนาวีที่มิดเวย์เมื่อเดือนมิถุนายน ค.ศ. 1942 ต่อมาเมื่อทิ้งระเบิดใส่กองทัพอเมริกันบนอะทอลล์แล้ว เรือโซริวและเรืออื่น ๆ อีกสามลำถูกอากาศยานอเมริกันและเรือบรรทุกอื่น ๆ คือ เอนเทอร์ไพรซ์, ฮอร์เนต, และยอร์กทาวน์ เข้าโจมตีจากมิดเวย์  เครื่องบินดำดิ่งทิ้งระเบิดจากเรือยอร์กทาวน์ได้จมเรือโซริว การสูญเสียของโซริวและเรือบรรทุกเครื่องบินสามลำของกองทัพเรือจักรวรรดิญี่ปุ่นที่มิดเวย์เป็นความพ่ายแพ้ทางยุทธศาสตร์ที่สำคัญสำหรับญี่ปุ่นและมีส่วนที่สำคัญต่อชัยชนะอย่างล้นหลามของฝ่ายสัมพันธมิตรในมหาสมุทรแปซิฟิก
== รูปภาพ ==
ไฟล์:Japanese planes preparing-Pearl Harbor.jpg|ไอจิ ดี3เอ เป็นเครื่องบินดำดิ่งทิ้งระเบิดบนโซริว ของกองทัพเรือจักรวรรดิญี่ปุ่น ก่อนการโจมตีเพิร์ลฮาร์เบอร์
== ดูเพิ่ม ==
เรือบรรทุกเครื่องบินคางะ
== อ้างอิง ==
== แหล่งข้อมูลอื่น ==
Japanese warships – Sōryū
World War II DataBase: Sōryū
US Navy photos of Sōryū
เรือบรรทุกเครื่องบินชั้นโซริว
เรือที่ต่อในญี่ปุ่น
เรือรบญี่ปุ่นในสงครามโลกครั้งที่สอง
ซ
ซ
เรือบรรทุกอากาศยาน
ซ
เรืออับปางในสงครามโลกครั้งที่สอง
เรืออับปางในมหาสมุทรแปซิฟิกระหว่างสงครามโลกครั้งที่สอง
เรือที่ถูกจมโดยเครื่องบินสหรัฐ
เรือบรรทุกอากาศยานที่ถูกจมโดยเครื่องบิน
ซ
เรือในยุทธนาวีที่มิดเวย์
ซ